b'\n_START_ARTICLE_\nSchweizer X-26\n_START_SECTION_\nHistorie\n_START_PARAGRAPH_\nX-26 var blant det minste av X-prosjektene, og hemmelighold var ogs\xc3\xa5 et tema. Dette gj\xc3\xb8r at ikke alt er kjent ang\xc3\xa5ende historie og oppdragene det fl\xc3\xb8y.\n_START_SECTION_\nX-26A\n_START_PARAGRAPH_\nX-26A er et standard umotorisert toseters Schweizer SGS 2-32 seilfly som blir brukt av marinens testpilot-skole ved Patuxent River, Maryland. Form\xc3\xa5let var \xc3\xa5 la pilotene oppleve ustabilitetsfenomener og l\xc3\xa6re \xc3\xa5 gjenvinne kontrollen i et langsomt reagerende fly. 4 seilfly ble levert, men 3 ble \xc3\xb8delagt i ulykker. Disse ble imidlertid raskt erstattet, og flytrening med X-26A p\xc3\xa5g\xc3\xa5r fremdeles. Dette gj\xc3\xb8r X-26A til det lengstlevende operative X-flyet hittil.\n_START_SECTION_\nX-26B\n_START_PARAGRAPH_\nUnder Vietnamkrigen ble to av marinens X-26A konvertert til motoriserte seilfly. Disse fikk betegnelsen X-26B, og ble utl\xc3\xa5nt til h\xc3\xa6ren. Hensikten med X-26B var \xc3\xa5 ha et stilleg\xc3\xa5ende observasjons- og rekognoseringsfly, med forskjellige instrumenter og sensorer for milit\xc3\xa6r rekognosering ombord. Testingen i Vietnam var vellykket, og 14 andre fly (av forskjellig fabrikat) ble kj\xc3\xb8pt. De to X-26B ble de-modifisert tilbake til X-26A og levert tilbake til marinen._NEWLINE_Et eksemplar av X-26B er bevart, og st\xc3\xa5r utstilt p\xc3\xa5 Army Aviation Museum i Fort Rucker, Alabama.\n_START_SECTION_\nDesign\n_START_PARAGRAPH_\nX-26A er et standard Schweizer SGS 2-32 umotorisert seilfly som blir trukket til v\xc3\xa6rs av et tauings-fly. Det har 2 seter, et til elev og et til instrukt\xc3\xb8r. X-26B var X-26A modifisert av Lockheed med en langsomt roterende firebladers propell som var montert over cockpiten.'